
[bookmark: TextBodyBegin]Eiropas Parlaments,
–	ņemot vērā pieprasījumu atcelt Tomasz Buczek imunitāti, kuru ar 2025. gada 12. septembra vēstuli iesniedza Tarnobžegas rajona tiesas Otrā krimināllietu palāta saistībā ar kriminālprocesu, kas pret viņu ierosināts ar privātapsūdzētāja likumīgā pārstāvja iesniegtu privātu apsūdzību, un par kuru paziņots 2025. gada 6. oktobra plenārsēdē,
–	pēc Tomasz Buczek uzklausīšanas 2026. gada 23. martā saskaņā ar Reglamenta 9. panta 6. punktu un ņemot vērā viņa iesniegtos dokumentus,
–	ņemot vērā Protokola Nr. 7 par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
–	ņemot vērā Eiropas Savienības Tiesas 2008. gada 21. oktobra, 2010. gada 19. marta, 2011. gada 6. septembra, 2013. gada 17. janvāra un 2019. gada 19. decembra spriedumus[footnoteRef:2], [2:  	Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Vispārējās tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23. Tiesas 2019. gada 19. decembra spriedums, Junqueras Vies, C-502/19, ECLI:EU:C:2019:1115.
 	] 

–	ņemot vērā Polijas Republikas Konstitūcijas 105. panta 2. punktu un 5. punktu,
–	ņemot vērā Reglamenta 5. panta 2. punktu, 6. panta 1. punktu un 9. pantu,
–	ņemot vērā Juridiskās komitejas ziņojumu (A10‑0116/2026),
A.	tā kā Tarnobžegas rajona tiesas Otrā krimināllietu palāta ar 2025. gada 12. septembra vēstuli iesniedza pieprasījumu atcelt Polijā ievēlētā Eiropas Parlamenta deputāta Tomasz Buczek imunitāti saistībā ar privātu apsūdzību, kas pret viņu izvirzīta par iespējamu noziedzīgu nodarījumu saskaņā ar Polijas Kriminālkodeksa 217. panta 1. punktu;  
B.	tā kā saskaņā ar imunitātes atcelšanas pieprasījumā sniegto informāciju 2024. gada 21. septembrī Tarnobžegā notika vēlēšanu kampaņas pasākums, kurā piedalījās Tomasz Buczek; tā kā privātapsūdzētāja piedalījās iepriekš minētajā pasākumā, jo īpaši paužot savu viedokli par politiskiem jautājumiem, tostarp par Tomasz Buczek darbību; tā kā saskaņā ar imunitātes atcelšanas pieprasījumā sniegto informāciju Tomasz Buczek esot sagrābis privātapsūdzētājas rokās turēto miniatūro megafonu, ko viņa izmantoja, lai tiktu sadzirdēta, un tā kā šī darbība esot bijusi tik vardarbīga, ka megafons vairs nedarbojas;
C.	tā kā Tomasz Buczek darbība tiekot uzskatīta par noziedzīgu nodarījumu pret fizisko neaizskaramību, kā noteikts Polijas Kriminālkodeksa 217. panta 1. punktā;
D.	tā kā Tomasz Buczek Eiropas vēlēšanās 2024. gada jūnijā tika ievēlēts Eiropas Parlamentā un tāpēc inkriminētā noziedzīgā nodarījuma izdarīšanas laikā viņš bija Eiropas Parlamenta deputāts;
E.	tā kā inkriminētais nodarījums un no tā izrietošais pieprasījums atcelt Tomasz Buczek imunitāti nav saistīts nedz ar viņa viedokli, nedz balsojumu, kas ir attiecīgi pausts vai izdarīts, viņam pildot savus pienākumus Protokola Nr. 7 par privilēģijām un imunitāti Eiropas Savienībā 8. panta nozīmē;
F.	tā kā Protokola Nr. 7 par privilēģijām un imunitāti Eiropas Savienībā 9. panta pirmās daļas a) punktā noteikts, ka Eiropas Parlamenta locekļi savā valstī bauda imunitāti, kāda piešķirta viņu dalībvalsts parlamenta locekļiem;
G.	tā kā saskaņā ar Polijas Republikas Konstitūcijas 105. panta 2. un 5. punktu, sākot no vēlēšanu rezultātu pasludināšanas dienas un līdz attiecīgā deputāta mandāta termiņa beigām, viņu bez Sejma piekrišanas nedrīkst saukt pie kriminālatbildības un bez minētās piekrišanas nedrīkst aizturēt vai apcietināt, izņemot gadījumus, kuros viņš tiek pieķerts noziedzīga nodarījuma izdarīšanas brīdī un kuros viņa aizturēšana ir nepieciešama, lai nodrošinātu procesuālo darbību pienācīgu veikšanu;
H.	tā kā saskaņā ar Reglamenta 5. panta 2. punktu deputāta imunitāte nav deputāta personiska privilēģija, bet gan visa Parlamenta un tā deputātu neatkarības garantija;
I.	tā kā Protokola Nr. 7 par privilēģijām un imunitāti Eiropas Savienībā noteiktās imunitātes mērķis ir aizsargāt Parlamentu un tā deputātus pret tiesvedībām saistībā ar darbībām, kas veiktas, pildot parlamentāros pienākumus, un kuras nevar skatīt atrauti no minētajiem pienākumiem;
J.	tā kā šajā lietā Parlamentam nav pierādījumu par fumus persecutionis, proti, nešķiet, ka attiecīgās tiesvedības pamatā esošais nolūks būtu kaitēt Tomasz Buczek politiskajai darbībai kā Eiropas Parlamenta deputātam un līdz ar to Parlamenta neatkarībai; 
K.	tā kā, no vienas puses, Parlaments nevar tikt pielīdzināts tiesai un, no otras puses, deputāts imunitātes atcelšanas procedūras kontekstā nevar tikt uzskatīts par apsūdzēto[footnoteRef:3], [3:  	Vispārējās tiesas 2019. gada 30. aprīļa spriedums, Briois/Parlaments, T-214/18, ECLI:EU:T:2019:266.] 

1.	nolemj atcelt Tomasz Buczek imunitāti;
2.	uzdod priekšsēdētājai šo lēmumu un atbildīgās komitejas ziņojumu nekavējoties nosūtīt kompetentajai Polijas iestādei un Tomasz Buczek.

